Tamta
Tamta Goduadze (gruusia keeles თამთა გოდუაძე; kreeka keeles Τάμτα Γκοντουάτζε, Támta Gkontouátze; sündinud 10. jaanuaril 1981), esinejanimega Tamta, on gruusia päritolu Kreeka lauljatar. Ta on õppinud Thbilisi Riiklikus Ülikoolis. 22-aastaselt kolis ta ema ja noorema venna järel Gruusiast Ateenasse ning töötas koristajana. 2002. aastal saavutas ta Kreeka talendisaate "Super Idol Greece" 1. hooajal teise koha. Ta esindas 2019. aasta Eurovisiooni lauluvõistlusel Küprost lauluga "Replay", mis saavutas finaalis 109 punktiga 13. koha.